b'\n_START_ARTICLE_\nPunat\xc3\xa4pl\xc3\xa4hilseily\n_START_PARAGRAPH_\nPunat\xc3\xa4pl\xc3\xa4hilseily eli pityriasis rosea on sairaus, jonka oireina ovat punaiset, liev\xc3\xa4sti hilseilev\xc3\xa4t l\xc3\xa4isk\xc3\xa4t vartalolla ja raajojen tyviosissa. Sen aiheuttajaksi arvellaan virusta. Tautia esiintyy varsinkin lapsilla ja nuorilla aikuisilla. Se ei tartu. Tautiin liittyv\xc3\xa4 ihottuma jatkuu viikkoja tai kuukausia eik\xc3\xa4 yleens\xc3\xa4 uusiudu._NEWLINE_Camille Melchior Gibert kuvasi sairauden vuonna 1860. Tauti on naisilla yleisempi kuin miehill\xc3\xa4, ja useimmat sairastuneet ovat 10\xe2\x80\x9335-vuotiaita.'